NREP myy huipputason kiinteistön Helsingissä - ePressi
NREP on myynyt huipputason toimistokiinteistön M&G Real Estatelle. Kiinteistö sijaitsee Helsingin Sörnäisissä.
Hyvällä paikalla sijaitseva kiinteistö koostuu kahdesta vierekkäisestä toimistorakennuksesta, joiden vuokrattava pinta-ala on yhteensä noin 11 000 neliömetriä. Nykyisillä vuokralaisilla, Rajavartiolaitoksella ja Liikennevirastolla, on kummallakin pitkäaikaiset vuokrasopimukset kiinteistössä. Kaupan arvo on 28 miljoonaa euroa, ja ostavaa rahastoa hallinnoi yksi maailman suurimmista kiinteistösijoittajista, M&G Real Estate.
Myyjänä kaupassa on NREP Nordic Strategies Fund II, joka on NREP:n hallinnoima pohjoismainen kiinteistörahasto.
”Kiinteistö on osa laajempaa vuonna 2016 hankittua toimistoportfoliota. Näimme kiinteistön mahdollisena myyntikohteena, koska se ei juuri kaivannut operatiivista kehittämistä. Kiinnostus täysin modernisoitua kiinteistöä kohtaan oli niin suurta kuin osasimme odottaa, ja olemme erittäin tyytyväisiä tähän Nordic Strategies Fund II:n toiseen irtautumiseen”, sanoo NREP:n osakas Jani Nokkanen.
”Olemme erittäin tyytyväisiä saadessamme mahdollisuuden kasvattaa portfoliotamme Suomessa uudella toimistorakennuksella kaupunginosassa, jossa on käynnissä mielenkiintoisia kehityshankkeita, kuten REDI-keskus. Lisäksi kaupan suhteellinen arvo verrattuna Helsingin liikekeskustaan tekee hankinnasta erittäin merkittävän, erityisesti kun kaksi julkisen sektorin vuokralaista takaavat meille pidempiaikaisia tuloja”, sanoo Thorsten Slytå, M&G Real Estaten Pohjoismaiden johtaja.
CBRE ja Krogerus toimivat NREP:n neuvonantajina kaupassa.
White & Case toimi M&G:n neuvonantajana kaupassa.
NREP on Pohjoismaiden johtava kiinteistöihin erikoistunut pääomasijoitusyhtiö, joka keskittyy defensiivisiin ja kohteen arvoa kasvattaviin sijoitusstrategioihin pohjoismaisilla markkina-alueilla. NREP on perustettu vuonna 2005 ja yritys on kerännyt 11 rahastoa ja rakentanut markkinoiden johtavia operatiivisia alustoja modernissa logistiikassa, pienvarastoissa, päivittäistavarakaupassa sekä opiskelija-asunnoissa ja asunnoissa. NREP:n hallinnoima varallisuus on noin 3,3 miljardia euroa ja yritys työllistää 100 henkilöä Helsingissä, Kööpenhaminassa, Luxemburgissa, Oslossa ja Tukholmassa.
M&G Real Estate on M&G:n kiinteistörahoitukseen keskittynyt toiminto sekä yksi maailman 25 suurimmasta kiinteistörahaston hoitajasta hallinnoitavalla varallisuudella mitattuna. Yhtiö on sijoittanut yhteensä yli 27 miljardia puntaa monipuoliseen kiinteistöportfolioon Euroopassa, Pohjois-Amerikassa sekä Aasian ja Tyynenmeren alueella (tilanne 31.3.2017). M&G Real Estatella on alan johtava lähestymistapa vastuulliseen kiinteistönhallintaan, ja yhtiö on sitoutunut arvioimaan ja kehittämään hallinnoimiensa rahastojen vastuullisuutta.
M&G on Prudential Plc:n sijoitusjaosto Isossa-Britanniassa, Euroopassa ja Aasiassa. Lisätietoja: www.mandg.com/realestate.